Etter nederlaget sesongen før kom Cowboys tilbake med seier over Dolphins i Super Bowl VI. Dette skulle være Dolphins siste nederlag på over ett år, da de året etter gikk ubeseiret, 14–0, gjennom seriespillet, før de vant alle kampene i sluttspillet, avsluttet med en 14–7 seier i Super Bowl VII, og ble det første og eneste laget til å ha avsluttet en hel sesong, serie- og sluttspill inkludert, uten nederlag. Dolphins vant ligaen igjen året etter med seier i Super Bowl VIII.